Kultura Maribor

»O dveh svetovih« s Selmo Skenderović in Ajdo Strajnar
2025-08-19 19:30 (Europe/Paris) | Maribor center / Vetrinjski dvor
Javna agencija za knjigo RS in Društvo slovenskih književnih prevajalcev vabita na literarni pogovor z naslovom »O dveh svetovih«, ki bo potekal v torek, 19. avgusta 2025, ob 19.30, v atriju Vetrinjskega dvora (Vetrinjska ulica 30, Maribor).
Gostja večera bo Selma Skenderović, nagrajena pisateljica mlajše generacije, študentka slovenistike in primerjalne književnosti, ki je nase opozorila že kot devetnajstletna zmagovalka Festivala mlade literature Urška 2020. Njena dela – med njimi zbirka kratke proze Zakaj molčiš, Hava? in roman In če vsi pozabijo – se ukvarjajo s temami, kot so jezikovna identiteta, družbena neenakost, nasilje in moč literature pri preobrazbi posameznika in skupnosti. Njena ustvarjalnost je že presegla slovenske meje, saj so njena dela prevedena v več tujih jezikov, vključena v evropske projekte ter nominirana za številna literarna priznanja.
Z avtorico se bo pogovarjala Ajda Strajnar, literarna producentka in slovenistka, ki bo z gosti in občinstvom odprla vprašanja o vlogi jezika v pisateljevanju, pomenu kulturne vključenosti in uredniških izkušnjah pri delu z mladimi literarnimi glasovi.
Pogovor je del programa Mednarodnega prevajalskega seminarja slovenske književnosti 2025, ki ga sofinancirata Evropska unija in Javna agencija za knjigo RS, v sodelovanju z MKC Maribor, Hostlom Pekarna, Narodnim domom Maribor in Vetrinjcem – BarCodo (KUD Coda).
Vabljeni na navdihujoč večer literature, dialoga in kulturnih prepletov!

Povezava do originalnega članka

Predstavitev prevoda knjige Mariborska hipnoza avtorice Dore Kaprálove
2025-09-12 19:00 - 21:00 | dora3
MARIBORSKA HIPNOZA
Premierna predstavitev prevoda knjige češke avtorice Dore Kaprálove
Petek, 12. september 2025 // ob 19.00 // Grajska kavarna Pokrajinskega muzeja Maribor

»V srednji Evropi so mesta, ni jih tako malo, ki bi rada bila obsijana s soncem, ležijo pa na meji med svetlobo in temo. Mrzel veter prinaša vanje nevihte z gora, sonce pa manična razpoloženja iz neskončno prašne Panonske nižine. Njihove reke tečejo na skrivnosti poln divji Balkan in se ozirajo za šepajočimi vrednotami Zahoda. Prav tak je Maribor.«

Pogovor z avtorico bosta vodila prevajalec knjige Peter Kuhar in Lenka Kuhar Daňhelová.
Grajska kavarna (Pokrajinski muzej Maribor, Grajska ulica 2), petek, 12. september 2025, ob 19. uri

O knjigi
Dora Kaprálová: Mariborska hipnoza, prevedel Peter Kuhar, uredila Petra Kolmančič, izdal Mladinski kulturni center Maribor, september 2025
Čudovit, izjemen, stilno dovršen in poetičen roman uveljavljene in mednarodno priznane češke pisateljice, ki je junija leta 2024 v Mariboru na povabilo češke založbe Větrné mlýny preživela nekaj tednov, da bi ustvarila besedilo o drugem največjem slovenskem mestu. Nastala je knjiga o beli in črni magiji, pomenu pisanja, življenju muhe in hipnotizerja ter mariborskem čudežu. Stroboskopsko zamegljena ljubezenska novela, polna magičnega realizma. Maribor zdaj, Maribor nekoč, zgodba o mestu, ki obstaja, in zgodba o mestu, ki ne obstaja, ki ga ni, saj, kot zapiše avtorica, »čas ne igra nobene vloge, čas je zmečkan papir, prepojen z grenko ljubeznivostjo earl greya.«
O avtorici
Dora Kaprálová (Brno, 1975). Večkrat nagrajena avtorica knjig za odrasle in otroke, ustvarjalka radijskih dokumentarcev in raznovrstnih reportaž ter ena najvidnejših mednarodno priznanih čeških pisateljic. Živi v Berlinu. V češkem jeziku je objavila več proznih del (nekatera tudi v nemškem prevodu), na primer Berlínský zápisník (Berlinski zapisnik, 2016), Utrpení a jiné žánry (Trpljenje in drugi žanri, 2022), Zimní kniha o lásce (Zimska knjiga o ljubezni, 2014, 2024), prav tako dve izdaji je doživela tudi knjiga Návraty do Želar (Vrnitev v Želare, 2005, 2009). Roman Mariborska hipnoza (izvirnik je izdala založba Větrné mlýny, Brno, 2025) je nastajal v Mariboru poleti 2024.
O prevajalcu
Peter Kuhar (1944, Körmend/Kermedin, Madžarska), novinar, publicist in prevajalec.
VLJUDNO VABLJENE & VABLJENI!

Dogodek organizira MKC Maribor, literarni program MKC Črka.
Partner izvedbe: Pokrajinski muzej Maribor
Program MKC Maribor omogočata Mestna občina Maribor in Urad RS za mladino. Literarni večer spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka

Literarna postaja: SELMA SKENDEROVIĆ
2025-09-17 18:00 - 19:30 | Maribor center / Grajska kavarna, Trg svobode 1
Predstavitev knjige in pogovorSelma Skenderović je pisateljica, pesnica, študentka slovenskega jezika in primerjalne književnosti ter predsednica Mladega PEN-a Slovenije. Leta 2021 je objavila zbirko kratkih zgodb Zakaj molčiš, Hava?, leta 2024 pa še roman In če vsi pozabijo. V obeh delih se z ukvarja z vprašanji o družbeni neenakosti in veri, domu in tujstvu, spregledanosti in lastni identiteti.
Z avtorico se bo pogovarjala dr. Janja Vollmaier Lubej.
Dogodek poteka v sodelovanju z Mladim PEN-om.

Povezava do originalnega članka

Majhno osvobojeno ozemlje · #5 ·
2025-09-19 17:00 - 22:00 | Maribor center / Atrij
Svet se trese in pada iz tečajev človečnosti, zato je pomembneje kot kadarkoli, da stopimo skupaj.
Za en dan si bomo iz vsakdanjika izposodili košček mesta in ga oživeli z mlado literaturo. Pustili bomo našim ustvarjalnim srcem, da se ogrejejo, in da prepletemo misli s sorodno mislečimi. Pa tudi z drugače mislečimi. Ne-mislečimi. Velikomislečimi. Velikoustvarjalnimi. Velikočutečimi. Velikoradovednimi. Sprejmemo vse, le fašistov ne.
Vabljeni, program javimo kmalu!

· ·

19.00 · 𝗕𝗿𝗮𝗻𝗷𝗲 𝗺𝗹𝗮𝗱𝗶𝗵 𝗹𝗶𝘁𝗲𝗿𝗮𝘁𝗼𝘃
Na literarnem branju se bodo predstavili obetavni avtorji mlajše generacije iz vzhodne Slovenije.

· ·

17.00–
· 𝗜𝘇𝗺𝗲𝗻𝗷𝗲𝘃𝗮𝗹𝗻𝗶𝗰𝗮 𝗸𝗻𝗷𝗶𝗴
· 𝗜𝘇𝗺𝗲𝗻𝗷𝗲𝘃𝗮𝗹𝗻𝗶𝗰𝗮 𝘃𝗲𝗿𝘇𝗼𝘃
· 𝗕𝗿𝗼𝘀̌(𝗸)𝗶𝗿𝗮𝗻𝗮 𝗽𝗼𝗲𝘇𝗶𝗷𝗮

· ·

Gostiteljica večera je 𝗡𝗶𝗻𝗮 𝗠𝗲𝗱𝘃𝗲𝗱.
Program bo povezovala 𝗔𝗷𝗱𝗮 𝗦𝘁𝗿𝗮𝗷𝗻𝗮𝗿.
Avtorica Izmenjevalnice verzov je 𝗔𝗹𝗷𝗮 𝗣𝘂𝘀̌𝗶𝗰̌.
Grafično podobo projekta sta ustvarili 𝗝𝗼𝘃𝗮𝗻𝗮 Đ𝘂𝗸𝗶𝗰́ in 𝗠𝗮𝘀̌𝗮 𝗣𝘂𝘀̌𝗻𝗶𝗸.
Dogodek je brezplačen.

· ·
𝗠𝗮𝗷𝗵𝗻𝗼 𝗼𝘀𝘃𝗼𝗯𝗼𝗷𝗲𝗻𝗼 𝗼𝘇𝗲𝗺𝗹𝗷𝗲 𝘇𝗮 𝗽𝗼𝗲𝘇𝗶𝗷𝗼 (𝗶𝗻 𝗽𝗿𝗼𝘇𝗼, 𝗱𝗿𝗮𝗺𝗮𝘁𝗶𝗸𝗼) 𝗷𝗲 𝗽𝗹𝗮𝘁𝗳𝗼𝗿𝗺𝗮 𝘇𝗮 𝗽𝗿𝗼𝗺𝗼𝗰𝗶𝗷𝗼 𝗽𝗲𝘀𝗻𝗶𝘀̌𝗸𝗲 𝗺𝗶𝘀𝗹𝗶 𝗶𝗻 𝘁𝗶𝘀𝘁𝗶𝗵, 𝗸𝗶 𝗷𝗼 𝘀𝗻𝘂𝗷𝗲𝗷𝗼, 𝘀 𝗽𝗼𝘀𝗲𝗯𝗻𝗼 𝗽𝗼𝘇𝗼𝗿𝗻𝗼𝘀𝘁𝗷𝗼 𝗱𝗼 𝗺𝗹𝗮𝗱𝗶𝗵 𝘂𝘀𝘁𝘃𝗮𝗿𝗷𝗮𝗹𝗰𝗲𝘃.

Povezava do originalnega članka

Danica Ozvaldič: Brez obraza - literarno glasbeni večer ob izidu romana
2025-09-24 18:00 - 19:30 | Maribor center / Sodni stolp
Z Danico Ozvaldič se bo pogovarjala Darka Tancer-Kajnih, glasbeni vložek bo prispevala Dorotea Kopič, umetniško besedo pa dodala Minca Lorenci.
Roman Brez obraza temelji na pretresljivi, žal resnični družinski zgodbi. Avtorica se jo je odločila zapisati v literarni obliki potem, ko je čas vsaj površinsko prekril rane. Brazgotine bodo ostale za vselej. Pripoved beremo kot najtemačnejšo kriminalko, zmajujemo z glavo in si dopovedujemo, da to ne more biti res! Na žalost je. In kljub digitalnemu napredku nimamo gumba, ki bi zavrtel dogajanje nazaj. In nimamo popravnega izpita. Imamo samo najiskrenejšo pripoved, ki nam je v opomin, opozorilo, svarilo …
Danica Ozvaldič je kljub ljubezni do slovenskega jezika svojo profesionalno pot posvetila bančništvu, kjer je pustila močan pečat. Poznamo jo kot osebo, ki se v vseh okoljih svojega delovanja zavzema za spoštovanje visokih etičnih standardov. To velja tudi za področju literarnega ustvarjanja.
Leta 2018 je izdala pesniško zbirko Pesmi je ime svetloba, ki jo zaznamujeta čistost v izrazu in bogata sporočilnost.
Leta 2022 je izšel njen biografski roman Krojenje tišine.

Povezava do originalnega članka

Predstavitev knjige Kulturna dediščina najstarejše trte na svetu
2025-09-25 17:00 - 19:00 | Maribor center / Muzej najstarejše trte na svetu
Vabljeni na predstavitev monografije Kulturna dediščina najstarejše trte na svetu.
V okviru Festivala Najstarejše trte vas prijazno vabimo na predstavitev monografije, ki izpostavlja predmete, ki so zaznamovali obstoj najžlahtnejše naravne vrednote na Štajerskem in širše. Publikacija se po eni strani osredotoča na kulturno zgodovino, po drugi pa izpostavlja izjemne dosežke obrtnikov in umetnikov, ki so skozi različna obdobja delovali na tedanjem Spodnjem Štajerskem. Knjiga je opremljena z več 100 barvnimi fotografijami, ki jim sledijo nazorni opisi in izpostavljajo premično, naravno in nesnovno dediščino.
Pogovorni gostje – avtorji:

dr. Mirjana Koren
dr. Valentina Bevc Varl
mag. Oskar Habjanič

Moderacija:

dr. Janez Bogataj

Glasba:

Borut Mori

Prisrčno vabljeni, da skupaj obeležimo dragocen prispevek k ohranjanju dediščine najstarejše trte na svetu!

Povezava do originalnega članka

Večer pripovedovanja in zgodb
2025-09-25 18:00 | Maribor center / Mariborska knjižnica
V Mariborski knjižnici že desetletja ohranjajo tradicijo pripovedovanja pravljic in zgodb. Tokrat je mikrofon vaš!
Vsak nastopajoči ima na voljo sedem minut. Prijave se sprejemajo do 20. septembra 2025, na elektronski naslov: dejavnosti.prireditve.promocijaMK@mb.sik.si

Povezava do originalnega članka

HIŠA MRTVIH VONJAV: Predstavitev knjige Vide Ognjenović
2025-09-30 17:00 | Maribor center / UKM, Gospejna ulica 10, Maribor
V okviru Festivala slovanskih književnosti bo v Mariboru gostovala Vida Ognjenović, priznana srbska gledališka režiserka, dramatičarka, prozaistka, aktivistka, profesorica in diplomatka.
Vida Ognjenović je režirala skoraj sto gledaliških predstav ter vrsto televizijskih in radijskih oddaj. Napisala je štiri prozne knjige in objavila sedem dramskih zbirk. Za svoja dela je prejela vrsto najpomembnejših srbskih priznanj, med njimi Andrićevo nagrado in nagrado Branka Čopića.
Na dogodku bo predstavila svoj roman Hiša mrtvih vonjav, ki je nedavno v prevodu Aleksandre Rekar izšel v zbirki Sto slovanskih romanov pri Forumu slovanskih kultur. Hiša mrtvih vonjav je roman o zbiralcu redkih stekleničk in vonjav v vojvodinskem mestecu, ki ga zaznamujejo »duhovna tesnoba, skromen premer prijateljskega kroga, omejenost malomestne orbite in večna otopelost ljudi«. Osrednji junak Gedeon Volni biva v prostoru, ki razkriva minljivost življenja in krhkost identitete.
Hiša mrtvih vonjav je izjemen sodoben roman o utopiji.
S pisateljico se bo pogovarjala Zora A. Jurič, odlomke iz knjige pa bo brala igralka Ksenija Mišič.
Veseli bomo vašega obiska!

Povezava do originalnega članka

Večer v spomin pesnici Neži Maurer
2025-10-01 18:00 - 19:00 | Maribor center / Grajska kavarna, Trg svobode 1
Skozi njeno poezijo in utrinke iz življenja nas bosta popeljali Liljana Jarh in Zora A. Jurič.
Letos je izšel ponatis jubilejne izdaje knjige z naslovom V pesmih je moje življenje. Avtorica biografije in izbora poezije je Liljana jarh. Izbor pesmi in literarna biografija Neže Maurer sta poklon poeziji in pesnici, njenemu zaupanju v moč ljubezni ter iskanju svobode, ki ustvarja prostor za umetnost.
Pisanje v knjigi ni kronološko in ne linearno. Jezik pesništva se izmenjuje z izrečenimi ali zabeleženimi opisi, spomin, ki je veliko bolj krhek, pomanjkljiv in nezanesljiv, kot bi si hoteli priznati, z literarnim ustvarjanjem.
Večer, posvečen Neži Maurer, je prvi dogodek v jesenskem Knjižničnem ciklu v izvedbi Mariborske knjižnice.

Povezava do originalnega članka

SODOBNA SLOVENSKA POEZIJA: Predstavitev trojezične antologije
2025-10-02 17:00 | Maribor center / UKM, Gospejna ulica 10, Maribor
Predstavitev trojezične antologije Sodobna slovenska poezija/Slowenische Gegenwartslyrik/Slovenian Poetry Today organiziramo v sodelovanju s Slovenskim inštitutom na Dunaju.
V jubilejnem mesecu oktobru bomo 35. obletnico Avstrijske čitalnice Univerzitetne knjižnice Maribor obeležili z različnimi dogodki in prireditvami. Vljudno vas vabimo na predstavitev trojezične antologije Sodobna slovenska poezija/Slowenische Gegenwartslyrik/Slovenian Poetry Today, ki jo organiziramo v sodelovanju s Slovenskim inštitutom na Dunaju.
Antologijo, ki jo je izdal avstrijski PEN klub, bodo po uvodnem nagovoru Herberta Seherja predstavili Lev Detela, Peter Kersche, Herbert-Harry Kuhner in Irmgard Kuhner.
Veselimo se ponovnega srečanja z vami!

Povezava do originalnega članka

Pogovor z Marijem Čukom
2025-10-02 17:30 - 19:00 | Maribor center / Knjigarna Beletrina, Grajski trg 2
Z Marijem Čukom se bo pogovarjala Tonja Jelen.
Marij Čuk, pesnik, pisatelj, esejist in scenarist, učitelj, novinar in urednik, aktualni predsednik Društva slovenskih pisateljev, je letos objavil roman Zlato zrno. Do sedaj je napisal deset pesniških zbirk, številne radijske igre in satirične nadaljevanke ter vrsto dram, ki so bile uprizorjene v Slovenskem stalnem gledališču v Trstu. Izdal je pet romanov. Za svoje delo je prejel številna priznanja in nagrade. Osrednji junak romana Zlato zrno Leopold Teofit vstopi na vlak, ki naj bi ga pripeljal do zlatega zrna njegovega najglobljega hrepenenja.
Za Teofita sprehod po mestu in okolici postane marsikaj: priložnost za razreševanje odnosa z očetom; nežna reminiscenca na odnos z ženo Nevio, njuno veliko ljubezen in preizkušnjo neozdravljive bolezni; predvsem pa se med ležernim sprehajanjem prebuja hrepenenja po vsem, kar se ima po srečanju s skrivnostno žensko še zgoditi.
Pripovedi dajeta šaljivo noto Teofitov plišasti spremljevalec Ronči in policijski inšpektor.

Povezava do originalnega članka

Literarni večer z Urško Klakočar Zupančič
2025-10-02 18:00 | 281317b9-93ad-4f90-915e-26836fb7967e
Pogovor pisatelja Toneta Partljič z Urško Klakočar Zupančič o njenem literarnem ustvarjanju
Bralni klub Marica vas vabi v četrtek, 2. oktobra ob 18. uri v Kulturno dvorano Toneta Partljiča v Pesnici pri Mariboru na literarni večer z URŠKO KLAKOČAR ZUPANČIČ. Z avtorico se bo o njenih literarnih delih pogovarjal pisatelj Tone Partljič.
Vljudno vabljeni!

Povezava do originalnega članka

GAULEITER UIBERREITHER. DVE ŽIVLJENJI: Predstavitev knjige Stefana Karnerja
2025-10-06 17:00 | Maribor center / UKM, Gospejna ulica 10, Maribor
Vabimo vas na drugo prireditev jubilejnega meseca oktobra, v katerem obeležujemo 35. obletnico Avstrijske čitalnice Maribor, na predstavitev knjige Gauleiter Uiberreither. Dve življenji, avtorja Stefana Karnerja.Avtor knjige dr. Stefan Karner, zgodovinar in profesor na Univerzi v Gradcu ter ustanovitelj Inštituta Ludwiga Boltzmanna za raziskovanje posledic vojn (Graz–Dunaj–Raabs), predstavlja biografijo štajerskega gauleiterja in šefa civilne uprave na Spodnjem Štajerskem, Sigfrieda Uiberreitherja. Ta se je po koncu vojne izognil sojenju z begom iz taborišča Dachau. Kot iskani vojni zločinec je z novo identiteto živel neopaženo v Nemčiji, vodil podjetje in umrl leta 1984. Biografija obravnava življenje gauleiterja in šefa civilne uprave v Gradcu in Mariboru ter življenje civilista v Sindelfingnu.
Pogovor z avtorjem, ki ga bo vodil Jan Malec Svetel, kustos Muzeja narodne osvoboditve Maribor, bo potekal v nemškem jeziku s simultanim prevodom v slovenščino.
Veselimo se ponovnega srečanja z vami!

Povezava do originalnega članka

Knjižnični cikel: Prepih pod Hindukušem - Zgodbe iz Afganistana
2025-10-07 17:00 - 18:30 | Maribor center / Vetrinjski dvor, Vetrinjska ulica 30
Potopisno predavanjeAna Tasić je Mariborčanka, ki je hitro ugotovila, da želi videti več kot le domači kraj. Je ljubiteljica potovanj, učiteljica smučanja ter filantropistka. Aktivno je sodelovala pri projektu učenja smučanja deklet v Bamiyanu v Afganistanu, državi, ki ima izjemno zanimivo, a precej krvavo zgodovino.

Povezava do originalnega članka

Literarna postaja: Nada Gašić
2025-10-08 18:00 - 19:30 | Maribor center / Grajska kavarna, Trg svobode 1
Predstavitev knjige Voda, pajčevina.
V Mariboru rojena pisateljica Nada Gašić velja za najbolj »zagrebško avtorico«, saj so vsa njena dela pravi mozaik zagrebških ulic, znanih stavb in ljudi. Roman Voda, pajčevina (2010) je njeno prvo delo, prevedeno v slovenščino, v katerem se mojstrsko brišejo meje med resničnostjo in fikcijo. Kriminalni roman nas popelje v Zagreb, kjer poplava iz leta 1964 služi kot metafora za spremembe v mestu in življenju njegovih prebivalcev.
Pogovor z avtorico bo usmerjala Zora A. Jurič. Festival slovanskih književnosti že četrtič zapored prireja Forum slovanskih kultur.
Nada Gašić je osrednja gostja letošnjega festivala.

Povezava do originalnega članka

Maribere: Misterij žene
2025-10-08 19:00 - 21:00 | Maribor center / Projektni prostor Freske
oktobra se bomo ob 18. uri pogovarjali o knjigi Zofke Kveder Misterij žene. Pogovor bo v prostoru Freske v 1. nadstropju Vetrinjskega dvora.

V zbirki 6 črtic nas Zofka Kveder popelje skozi izbrane zgodbe. Kljub temu da so glavni liki nekaterih moški, so vse zgodbe v svojem bistvu o usodi žensk, ki je vse prej kot prijetna. Ženske so v tistem času bile pomaknjene v ozadje in pogosto doživljale nasilje moških ali drugih žensk nad njimi. Hkrati pa so cerkveni predstavniki slikali sliko idealne, ljubeče, tople družine, ki je le redko bila resnična. Že v prvi zgodbi razgali družino svoje prijateljice, kjer sta se starša ves čas kregala med sabo, tepla otroke in je oče imel, s sodobnimi besedami, odvisnost od alkohola. Prvoosebna pripovedovalka pa je doživljala pomanjkanje in nasilje s strani različnih oseb.
Črtice govorijo o prostitutkah, nezakonskih otrocih, trpljenju žensk med porodom in tako avtorica ruši stereotip poročene ženske, ki je predana možu.
Zofka Kveder (1878-1926) je bila pisateljica in publicistka. Rodila se je v Ljubljani, ampak se je njena družina že kmalu po rojstvu večkrat selila. Izdala je 10 romanov in 3 dramska dela. V svoja dela je pogosto vključevala temo ženskega vprašanja.

Preostali dogodki sezone:
10. 12. 2025 Edouard Louis: Opraviti z Eddyjem
14. 1. 2026 Ožbolj Ilaunig: Črni križ pri Hrastovcu
11. 2. 2026 Mihail A. Bulgakov: Mojster in Margareta
11. 3. 2026 Ana Schnabl: Mojstrovina
8. 4. 2026 Thomas Mann: Smrt v Benetkah13. 5. 2026 Manca G. Renko: Živalsko mesto
10. 6. 2026 Š. Jislová, T. Drahoňovská: Brez las
Vabljeni!

Povezava do originalnega članka

Ožuljeni jezik z Laro Božak
2025-10-14 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z LARO BOŽAK
Torek, 14. oktober 2025 // 19.00 // Vetrinjski dvor
naša govorica je govorica natrpanih
miselnih map in vendar se zna vesti kot da ne sliši
klokotanja morja kot da ne sliši ničesar (bit kap hitreje bit)
(Lara Božak)
Cikel slemovske poezije Ožuljeni jezik poteka že deseto sezono v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.

Naslednji Ožuljeni jezik bo potekal v torek, 14. oktobra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica in pevka Lara Božak, ki je letos pri Založbi Pivec izdala odmevno drugo pesniško zbirko Kap kje kap lje, za pesniški prvenec pa je prejela nominacijo Slovenskega knjižnega sejma.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Laro Božak pa se bo pogovarjala urednica in moderatorka Ajda Strajnar.
o literarni gostji:
Ustvarjanje Lare Božak (1999) se giblje med poljema poezije in glasbe. Njene pesmi so bile objavljene v osrednjih literarnih revijah, portalih ter so večkrat zazvenele v radijskem Literarnem nokturnu (RTV Slovenija, Program ARS). Leta 2023 je pri založbi Črna skrinjica izšel njen pesniški prvenec Z luknjami v prepihu, ki je bil v okviru 39. Slovenskega knjižnega sejma nominiran za najboljši literarni prvenec leta ter bil izbran za kritiško obravnavo na festivalu Pranger. Maja 2025 je pri založbi Pivec izšla njena druga pesniška zbirka Kap kje kap lje. Je članica Slovenskega centra PEN. Kot pevka deluje v etno-jazzovskem duu Peta stran neba.
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Literarni večer: Mlada slovenska proza
2025-10-14 20:00 - 22:00 | Kulturni inkubator
literarni večer udeležencev delavnice pisanja
MLADA SLOVENSKA PROZA
Torek, 14. oktober 2025 // ob 20.00 // Kulturni inkubator
V torek, 14. oktobra, se bodo v Kulturnem inkubatorju predstavili mladi avtorji, ki so svoje pisanje nadgrajevali na delavnicah pisanja pod vodstvom avtorja Toma Vebra. Večer mlade slovenske proze bo ob 20. uri in je brezplačen.
Lepo vabljeni na literarni večer, kjer bodo mladi mariborski in v Maribor priseljeni pisci, predstavili prozna dela, ki so nastala v času letošnjega poletja. Skupina ljubiteljev različnih proznih formatov se je v razponu nekaj mesecev, dobila na več kot desetih srečanjih na katerih so v prostorih Kulturnega inkubatorja pisali, brali in se družili.
In zdaj je končno napočil čas, da z vami podelijo literarne izdelke, ki so se nekaj mesecev kalili, brusili in vzhajali v celostne in polnovredne literarne kreacije.
Delavnice so obiskovali: Alina Špan, Doroteja Drevenšek, Katja Raušl, Laura Buzeti, Tanja Špes, Tinkara Kosi, Žiga Virtič in Tom Veber
Skozi morje besed nas bo vodila Alja Pušič
Za glasbeno spremljavo bo poskrbela Vesna Godec
Gostitelj dogodka je Tom Veber
Poskrbljeno bo tudi za pogostitev (najboljši mafini v mestu)
Se vidimo!

Literarne delavnice so potekale v koordinaciji Toma Vebra in Mladinskega kulturnega centra Maribor

Povezava do originalnega članka

PREBRANKE: Pogovor ob knjigi Darje Hren Štrucl Srce
2025-10-15 16:00 | Maribor center / UKM, Gospejna ulica 10, Maribor
Pogovor ob knjigi Srce.V sklopu cikla Prebranke vas vabimo na naše naslednje srečanje ob knjigi Darje Hren Štrucl Srce. Pridružite se nam in morda povabite še koga v našo skupino bralcev in sogovorcev.
Srečujemo se ob knjigah različnih žanrov – od leposlovnih in strokovnih do poljudnoznanstvenih. Knjige skupaj z vami izbiramo bibliotekarji Univerzitetne knjižnice Maribor, ki pogovore tudi moderiramo.
»Rdeča strast
Rdeči dotik
Rdeč poljub
Rdeča vsa!
Rdeče srce …«
(D. Hren Štrucl)
Veselimo se vašega obiska!

Povezava do originalnega članka

OSREDNJA PRIREDITEV OB 35. OBLETNICI AVSTRIJSKE ČITALNICE MARIBOR
2025-10-16 16:00 | Maribor center / UKM, Gospejna ulica 10, Maribor
Osrednja prireditev ob 35. obletnici Avstrijske čitalnice Maribor bo posvečena literaturi, gledališču in medkulturnemu dialogu.
Program: Četrtek, 16. oktober 2025, 16.00, Knjižno razstavišče Svečanost z odprtjem razstave Zapisi proti vojni/Schreiben gegen den Krieg: Ingeborg Bachmann 1926–1973. Četrtek, 16. oktober 2025, 17.00, Likovno razstavišče Dvojezična gledališka predstava režiserke Alenke Hain v izvedbi Teatra Rampa Prihodi – odhodi/Die eine kommt, die andere geht. Igrata Lucija Ostan Vejrup in Lara Maria Vouk. Prireditev soorganizira Avstrijski kulturni forum Ljubljana. Veselimo se ponovnega srečanja z vami!

Povezava do originalnega članka

Dan Maribora feat. MKC Maribor
2025-10-17 00:00 - 2025-10-20 00:00 | Kultruni inkubator
DAN MARIBORA

PRIPOVEDOVALSKI NASTOP, SPREHOD IN KONCERT

od petka, 17. oktobra 2025, do ponedeljka, 20. oktobra 2025
V MKC Maribor bomo obeležili Dan Maribora, ki ga Mestna občina Maribor praznuje 20. oktobra, praznovanjem občinskega ‘‘rojstnega dne’’ pa običajno traja več dni. Tako bo tudi letos.
Zato v petek, 17. oktobra 2025, v dopoldanskem času vabimo na pripovedovalski nastop za otroke in voden sprehod po poteh užitnih dreves Maribora, dan pa bomo sklenili s koncertom v Kulturnem inkubatorju. Vsi dogodki so brezplačni. Dan Maribora bomo obeležili tudi v ponedeljek, 20. oktobra 2025, z dogodkom, posvečenim Janku Glazerju, po katerem so poimenovana tudi najvišja priznanja Mestna občine Maribor.
PROGRAM OB DNEVU MARIBORA
ob 9.30 | Kulturni inkubator
ALENKA SPACAL IN BAJALKA: »ME NE ZANIMA!« – pripovedovalski nastop
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »ME NE ZANIMA!«. Glavna junakinja Glinkica zavrača vse načine ustvarjanja in igranja s prijateljicami, ker ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo? Več o slikanici na spletni strani: www.bajalka.si.
MKC Maribor in Bajalka.
*** *** ***
ob 10.00 | Zbirno mesto: Prva gimnazija
SPREHOD PO POTEH UŽITNIH DREVES MARIBORA
Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene in prav tej temi se bomo na tem svojevrstnem sprehodu posvečali. Pod vodstvom predsednika Hortikulturnega društva Maribor Boruta Ambrožiča se bomo sprehodili po središču Maribor, spoznavali užitna drevesa, tudi taka, ki so za našo gastronomsko regijo neznačilna, ter podelili nekatere že pozabljene recepte. Del sprehoda bo tudi degustacija v sodelovanju z Višjo strokovno šolo za gostinstvo in turizem in literarni postanek s pesnico in pripovedovalko Petro Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji, ki ima status naravne vrednote.
Na dogodek se je zaradi omejenega števila mest potrebno predhodno prijaviti na elektronski naslov danmaribora@maribor.si.
MKC Maribor v sodelovanju s Hortikulturnim društvom Maribor in Višjo strokovno šolo za gostinstvo in turizem.
*** *** ***
ob 19.00 | Kulturni inkubator
KONCERT AKADEMSKE FOLKLORNE SKUPINE ŠTUDENT
Kulturno umetniško društvo Študent je eden izmed glavnih nosilcev ohranjanja in predstavljanja slovenske kulture plesa in petja doma in v svetu ter kulturni ambasador naše kulture v svetu. Člani glasbenega sestava Akademske folklorne skupine Študent že sedmo leto delujejo v isti zasedbi, kar jim daje prepoznavno glasbeno podobo. Nastopili bodo s širokim repertoarjem ljudskih pesmi.
Mladinski kulturni center Maribor in KUD Študent.
*** *** ***
SOBOTA, 18. OKTOBER 2025
ob 20.00 | Kulturni inkubator
Duo Palleon sestavljata dve kitari, Peter in Leon. Izvajata avtorsko špansko glasbo s pridihom flamenka in tolkalskih vložkov. Prav tako igrata glasbo različnih izvajalcev, ki združuje latinske ritme s flamenkom, tangom in drugimi ritmičnimi vložki.
Mladinski kulturni center Maribor
*** *** ***
PONEDELJEK, 20. OKTOBER 2025
ob 20.00 | Kulturni inkubator
Letos mineva 50 let od smrti slovenskega pesnika in bibliotekarja Janka Glazerja – kulturne ikone Maribora. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade. V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ Gre za glasbeno-scenski avtorski projekt, ki sloni na uglasbeni Glazerjevi poeziji. Zasedba: Dejan Berden, Zsofi Klacsmann, Matjaž Dajčar, Peter Andrej in Peter Ternovšek. Glasbena izvedba se prepleta s projekcijo vizualij avtorice Raste Vrečko.
Mladinski kulturni center Maribor in Klub kulturnih ustvarjalcev KU KU.

Povezava do originalnega članka

CIPROŠ – koncert uglasbene poezije JANKA GLAZERJA /JG
2025-10-20 20:00 - 22:00 | Kulturni inkubator
KONCERT UGLASBENE POEZIJE JANKA GLAZERJA
CIPROŠ
Ponedeljek, 20. oktober 2025 // ob 20.00 // Kulturni inkubator

V ponedeljek, 20. oktobra 2025, bo ob 20. uri v Kulturnem inkubatorju Ciproš – koncert uglasbene poezije Janka Glazerja. Z dogodkom bomo oboležeili 50. obletnico smrti slovenskega pesnika in bibliotekarja.
Letos je 50 let od smrti slovenskega pesnika in bibliotekarja, Janka Glazerja – kulturne ikone Maribora. Umrl je 2. februarja 1975. Rodil pa se je 21. marca 1893, ko sicer kulturno praznujemo njegovo rojstvo in hkrati svetovni dan poezije. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade.
V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ – koncert uglasbene poezije JANKA GLAZERJA. Gre za glasbeno-scenski avtorski projekt glasbenika Petra Andreja (& Band), ki sloni na Glazerjevi poeziji.
V koncertni izvedbi predstavijo njegove znamenite pesmi: kovaško Moj ded, antologijsko Ciproš, Maribor zmosta, Vdanost, V spominsko knjigo, Elegija, Pesem o rasti, Ob jesenskem ekvinokciju in druge …). Med njimi se prepletajo tudi instrumentali. Avtor glasbe je Peter Andrej – pesnik in glasbenik, ki pesmit izvaja z bandom odličnih glasbenikov:
Zasedba:
Dejan Berden, klavir, synth – Zsofi Klacsmann, violoncello/kontrabass // Matjaž Dajčar, akustična in električna kitara // Peter Andrej, glas ter akustična in električna kitara.// Interpretacije ostalih Glazerjevih pesmi izvaja Borštnikov nagrajenec: Peter Ternovšek.
Glasbena izvedba se prepleta s projekcijo vizualij avtorice Raste Vrečko.

Povezava do originalnega članka

Literarni večer s Saro Planinšek
2025-10-21 20:00 | Maribor center / Kulturni inkubator, Koroška cesta 18
Predstavitev zbirke Glasovi tišine
Pridružite se nam na literarnem večeru, posvečenem zbirki kratkih zgodb Glasovi tišine diplomirane slovenistke in pisateljice Sare Planinšek. Literarni večer bo v torek, 21. oktobra 2025, ob 18. uri v Kulturnem inkubatorju. Vstop je brezplačen. Portret Sara Planinšek Sara Planinšek piše že od malih nog.
V osnovni šoli in gimnaziji je v okviru natečaja izdala pet mladinskih romanov, v času študija pa našla svoj izraz v kratki prozi. Njene zgodbe odsevajo občutljivost do sveta in ljudi, pa tudi notranjo moč, ki se prepleta s krhkostjo in tišino.
Poleg slovenščine se poglobljeno ukvarja tudi s hrvaščino in angleščino, kar jo navdihuje tako pri pisanju kot pri pedagoškem delu.

Povezava do originalnega članka

Knjižnični cikel: KATARINA KEČEK - OKUPATORJEVA HČI
2025-11-04 17:00 - 18:30 | Maribor center / Grajska kavarna, Trg svobode 1
Predstavitev knjige
Pisateljica in novinarka Katarina Keček v drugem romanu Okupatorjeva hči opisuje svojo zgodbo izbrisa iz registra slovenskih državljanov, ki se je zgodil z odločitvijo vlade leta 1991 in velja za eno največjih kršitev človekovih pravic v novejši slovenski zgodovini. Takrat je bila stara dvajset let in je bila študentka prvega letnika novinarstva, po izbrisu pa je bila celo brezdomka.
Dogodek bo usmerjala Danaja Lorenčič.
Foto: Mateja Jordović Potočnik

Povezava do originalnega članka

Gringo Loco in Leglo zla: dva obraza resničnega kriminala
2025-11-05 18:00 - 19:00 | Maribor center / Mestna knjigarna Maribor, Mladinska knjiga, Ulica 10. oktobra 4, Maribor
Srečanje s Saro Volčič in Simonom Doma

Pridružite se nam na dogodku, kjer se bosta srečali dve najbolj pretresljivi resnični zgodbi našega časa – venezuelski pekel Simona Doma in domače črne kronike Sare Volčič.

Pogovor bo vodila kar Sara Volčič, novinarka, ki že tri desetletja brez dlake na jeziku razgalja največje zločine na naših tleh, tokrat pa bo stopila tudi v čevlje avtorice in sogovornice.
Simon Doma je zvezda knjižne uspešnice Gringo loco, ki je iz pekla venezuelskega zapora prišel nazaj med ljudi. Z nami bo delil svojo zgodbo o kazni, pokori in preobrazbi. Njegova biografija je šokirala in prevzela Slovenijo, zdaj pa jo lahko slišite v živo in ga osebno spoznate.

Pogovor bo vodila kar Sara Volčič, novinarka, ki že tri desetletja brez dlake na jeziku razgalja največje zločine na naših tleh, tokrat pa bo stopila tudi v čevlje avtorice in sogovornice.
Simon Doma je zvezda knjižne uspešnice Gringo loco, ki je iz pekla venezuelskega zapora prišel nazaj med ljudi. Z nami bo delil svojo zgodbo o kazni, pokori in preobrazbi. Njegova biografija je šokirala in prevzela Slovenijo, zdaj pa jo lahko slišite v živo in ga osebno spoznate.
Sara Volčič je avtorica Legla zla, brezkompromisne kriminalke o največjih slovenskih zločinih. Predstavila bo kaj vse se skriva za naslovnicami črne kronike in kako ti dogodki zaznamujejo našo družbo.
Vabljeni na večer dveh plati iste resničnosti, kjer bomo brez olepševanja govorili o tem, kam nas lahko popeljejo napačne odločitve, kako se družba spopada z nasiljem in kje so meje človeškega telesa in psihe.
Po dogodku sledi podpisovanje knjig in druženje z avtorjema.

Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridružujemo si pravico do sprememb v programu prireditev.
Organizator dogodka je Mladinska knjiga.

Povezava

Pogovor z Miho Lamprehtom o romanu Vrij
2025-11-05 18:00 - 19:00 | Maribor center / Knjigarna Beletrina, Grajski trg 2
Z Miho Lamprehtom se bo o romanesknem prvencu Vrij pogovarjal Bojan Sedmak
Roman Vrij je preplet naključij, zgodb iz preteklosti, aktualnih dogodkov, političnih in gospodarskih spletk, skritih vohunskih dejavnosti in razkritih skrivnosti. Ustvarja navidez nerešljiv klobčič, ki akterje tega dinamičnega dela pripelje do roba ali jih pahne čez.
Miha Lampreht je dobra štiri desetletja ohranil profesionalno zvestobo javnemu radiu, kjer je začel kot novinar, kasneje kot komentator, urednik, dopisnik. Enajst let je bil tudi direktor te medijske hiše. Med letoma 1989 in 1996 je bil dopisnik iz Moskve. Dopisniškega dela se spominja kot najbolj intenzivnega novinarskega stresnega testa.
Prepričan je, da iskanje resnice ali približka resnice ni nikoli končan proces. Končal je Pravno fakulteto Univerze v Ljubljani, je publicist, iz ruščine pa je med drugim prevedel dela Suhova, Akunina, Marinine in Politkovske. Leta 2023 je izdal knjigo Kratka zgodovina vojne v Ukrajini, leto zamujenih priložnosti.
Vrij je njegov romaneskni prvenec.

Povezava do originalnega članka

Filozofija med knjigami: ANDREJ ULE: O NARAVI DUHA
2025-11-06 18:00 - 19:30 | Maribor center / Grajska kavarna, Trg svobode 1
Filozofija med knjigami je del spremljevalnega programa Festivala humanistike Odprti horizonti.
V goste prihaja filozof dr. Andrej Ule. Izhodišče pogovora bo njegova obsežna in izjemno odzivna knjiga O naravi duha — poglobljen premislek o tem, kako so si skozi zgodovino in danes predstavljali pojem duha, ter poskus oblikovanja novega, filozofsko in znanstveno utemeljenega razumevanja duhovnosti.
Dogodek bo usmerjal mag. Igor Černe.
Foto: Ivo Žajdela

Povezava do originalnega članka

Literarni sprehod: Po mariborskih poteh Josefa Erdmana
2025-11-07 16:00 - 17:30 | Maribor center / Glavna železniška postaja Maribor (pri vhodu)
Ponovitev literarnega sprehoda z literarnim zemljevidom: Po mariborskih poteh Josefa Erdmana
V petek, 14. 11. 2025, ob 16. uri vas vabimo na literarni sprehod z literarnim zemljevidom Po mariborskih poteh Josefa Erdmana. Literarni zemljevid je nastal po predlogi romana Draga Jančarja Severni sij. Prvič je izšel leta 2021 (Društvo za sodobno umetnost X-OP) in bil ponatisnjen leta 2024 (Združenje KODA MODRO).
Pot bo vodila Tonja Jelen, ki je zemljevid tudi idejno zasnovala, oblikovala ga je Dijana Božić. Literarna pot poteka po središču Maribora od železniške postaje do Alojzijeve cerkve.

Povezava do originalnega članka

Ožuljeni jezik | Ko verzi zorijo v pesmi
2025-11-11 19:00 - 21:00 | BarCoda v Vetrinjskem dvoru
𝗩𝗲č𝗲𝗿 𝘀𝗹𝗮𝗺 𝗽𝗼𝗲𝘇𝗶𝗷𝗲 𝘇 𝗹𝗶𝘁𝗲𝗿𝗮𝗿𝗻𝗼 𝗴𝗼𝘀𝘁𝗷𝗼 𝗛𝗲𝗹𝗲𝗻𝗼 𝗭𝗲𝗺𝗹𝗷𝗶č
Novembrski Ožuljeni jezik bo potekal v torek, 11. novembra 2025 s pričetkom ob 19.00 uri na prizorišču BarCode v Vetrinjskem dvoru. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prireditev bo dnevu primerno – 11. novembra je Martinovo – potekala pod sloganom Ko verzi zorijo v pesmi.
Prireditev bo povezovala performerka in moderatorka Mojca Frim, članica improligaške skupine Banda Ferdamana. Z literarno gostjo se bo pogovarjala urednica in moderatorka Ajda Strajnar.
𝗣𝗿𝗶𝗷𝗮𝘃𝗲:na naslovu ozuljenijezik@gmail.com,
𝗟𝗶𝘁𝗲𝗿𝗮𝗿𝗻𝗮 𝗴𝗼𝘀𝘁𝗷𝗮: 𝗛𝗲𝗹𝗲𝗻𝗮 𝗭𝗲𝗺𝗹𝗷𝗶č
Helena Zemljič (1995) je pesnica in urednica. Odraščala je v Jurovskem Dolu, študirala filozofijo in slovenski jezik ter književnost na Filozofski fakulteti v Mariboru, sedaj živi v Novem mestu. Večkrat se je uvrstila v finale Pesniškega turnirja in v ožji izbor natečaja Urška, njene pesmi so objavljene v več literarnih revijah in portalih. Bazen ki ga odnašajo robovi je njen knjižni prvenec.

Povezava do originalnega članka

Ožuljeni jezik s Heleno Zemljič
2025-11-11 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK S HELENO ZEMLJIČ
Torek, 11. november 2025 // 19.00 // Vetrinjski dvor

Cikel slemovske poezije Ožuljeni jezik poteka že deseto sezono v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 11. novembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Helena Zemljič, ki je letos pri založbi LUD Literatura v zbirki Prišleki izdala odmevni in težko pričakovani pesniški prvenec z naslovom Bazen ki ga odnašajo robovi.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Heleno Zemljič, ki je nekaj sezon tudi sama aktivno sodelovala kot moderatorka večerov slemovske poezije, pa se bo pogovarjala urednica in moderatorka Ajda Strajnar.
Na kratko o literarni gostji:

Helena Zemljič (1995) je pesnica in urednica. Odraščala je v Jurovskem Dolu, študirala filozofijo in slovenski jezik ter književnost na Filozofski fakulteti v Mariboru, sedaj živi v Novem mestu. Večkrat se je uvrstila v finale Pesniškega turnirja in v ožji izbor natečaja Urška, njene pesmi so objavljene v več literarnih revijah in portalih. Bazen ki ga odnašajo robovi je njen knjižni prvenec.
O pesniškem prvencu Helene Zemljič:
Bazen iz naslova knjižnega prvenca Helene Zemljič ni dejanski bazen, temveč spreminjajoče se vodno telo, ki se v odnašanju robov poraja zdaj v reki, po kateri se vesla, spet drugič v morju, v katerem se sledi ribam, ali pa v vazi za rože, kjer se rojevajo dobre želje. Po zbirki se pretaka subtilen, precizen in pronicljiv pesniški jezik, ki se ne boji zamolkov, neizrečenega, prekinjenega, umanjkanega. Prav nasprotno, vse to pozdravlja, saj robovi niso le vsebinski, temveč tudi dejanski – verzi se pred nami razlamljajo in gradijo na prav poseben način, z vznikanjem na tankih mejah, kjer jezik šele išče svoje oprimke. Prav tako kot jih iščejo vsi, ki so udeleženi v tem brezčasnem prelivanju.
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka
